Pärast säärast vägevat adrenaliinisüsti on mõisatgi raske uinuda, ent siinkohal oleks siiski paslik otseülekanne lõpetada. Homme on ka päev. Olge mõnusad ja võtke ööst viimast!
Selle lauluga tahaks tervitada värsket maailma kolmandat meest Mart Seimi ning kõiki, kes talle kaasa elasid!
See hetk, kui oled öösel kell 1 üksi toimetuses ja möirgad üle kogu Narva maantee, sest Mart Seim tõukas äsja 248kg ja võitis pronksmedali!— Mart Treial (@MTreial) November 28, 2015
Mart Seim on raskemate meeste tõstmise pronksimees maailmas! Venelane teeb hullu maailmarekordi.— Mart Kase (@martkase) November 28, 2015
JA MILLINE LÕPPAKORD SELLELE VÕISTLUSELE: juba teise katsega kuldmedali kindlustanud venelane Aleksei Lovtšev tõukas 264kg, mis tähistab uut maailmarekordit (vana oli 263kg)! Samuti purustas Lovtšev koondtulemuse maailmarekordi 472kg - uus rekord on 475kg!
JA ON OLEMAAAAAAAAAAS! Mart Seim tõukab oma viimasel katsel 248 kg edukalt üles ja VÕIDAB PRONKSMEDALI!!! Seejuures saab Seim kaela tõukamie hõbemedali! SUPER TÖÖ!
Lovtšev tõukab teisel katsel edukalt 248kg ja kindlustab sellega endale kuldmedali!
AI-AI! Seimi avakatse 248 kg ebaõnnestub. Mardil ei õnnestu kangiga sirgetele jalgadele tõusta.
Grusiin Lasha Talakhadze tõukab oma viimasel katsel üles 247kg!
Tõukamisvõistlustulle on jäänud veel neli rammumeest, sealhulgas meie Mart!
Seimist julgema valiku (250kg) on teinud vaid Lovtšev.
Seim valis järgmiseks raskuseks nii isiklikku kui rahvusrekordit tähistava 248kg!
Rebimise kuld Lovtšev alustab veenva 242kilose tõukega!
Vahepeal on oma võistluse lõpetanud ka rebimise pronks, armeenlane Minasjan. Tema parimaks tõukeks jäigi avakatse 234kg. Koondtulemuseks jääb armeenlasel seega 437kg (203+234).
Seimi koondtulemus HETKEL 431kg.
Veel kord: Seimi isiklik rekord tõukamises on mulluse MMi 246kg!
Võistluse käigus tõukamise algraskust suurendanud Seim saab 241kg jagu! Korralik algus mehelt, kes jahib vähemalt tõukamise väikest medalit.
Kolm meest on võistluse lõpetanud, neist parim koondtulemus on Žarnaseki 434kg.
SEIM SUURENDAB TÕUKAMISE ALGRASKUST 235 kilo pealt 241 kg peale!
ESIMENE LÕPETAJA: Žarnasek lõpetab võistluse 434kg-ga (201+233), mis tähistab valgevenelase uut isiklikku rekordit.
Pärast rebimist 3. kohal olnud armeenlane Minasjan tõukab avakatsel 234kg. See tähendab, et Seim peab tõukama vähemalt 248kg, kui soovib armeenlast edestada.
Žarnasek saab teisel katsel kirja isikliku rekordi 233kg.
Hetkel, kui kuus vägilast on oma avatõuke teinud, on parima koondtulemusega valgevenelane Žarnasek 428kg (201+227). Aga tõukamine on alles väga algstaadiumis.
Nagu arvata võis, siis rebimise teisel katsel põlve vigastanud Aafrika meistri Massoudi jaoks on MM läbi.
Esimesed mehed (algraskustega alla 230kg) on juba tõukamisega alustanud. Seim alustab 235kg pealt.
Enne kui tõukamisvõistlus lahti läheb, olgu meenutuseks öeldud, et mullusel MMil tõukas Seim 246kg, mis andis talle sellel alal 4. koha. Samuti kerkis Seim aasta eest selle sooritusega rebimise 11. kohalt ka üldarvestuses 4. kohale.
Väike vahepala:
Suurest pronksmedalist lahutab Seimi hetkel 13kg, kolmandal kohal paiknev armeenlane Gor Minasjan valis tõukamise algraskuseks Seimiga sarnaselt 235kg.
Paistab, et Seim hoiab hoopis 13. kohta, mite varem ekslikult välja hõigatud 11. positsiooni. Ent vaadates tõukamise algraskuseid, võib kindel olla, et Seim konkureerib teisel alal medalile. Loodetavasti ka üldkokkuvõttes.
Rebimise tulemused (kollasel taustal lõpptulemus, sellest paremal koht ning rohelises krijas tõukamise algraskus):
Mullusel MMil rebimisel nulli peale jäänud venelane Lovtšev lõpetab oma rebimisetteaste võimsa 211kg-ga!
Lovtšev rebib 206kg!
Ja äsja 201 rebinud Miansjan lõpetab oma rebimisetteaste tulemusega 203kg!
Ja nüüd teeb sama valgevenelane Yauheni Žarnasek!
Armeenlane Gor Minasjan rebis äsja 201kg, mis on hetkel A-grupi parim sooritus!
Samal ajal, kui kõvemad mehed jätkavad rebimist, on selge, et Seim jääb pärast rebimist 11. kohale. Täpselt nagu mullu Almatõs. A-grupist jäävad Seimi selja taha egiptlased Mohamed ja äsja viga saanud Massoud. Samas B-grupi parim Turmanidze edestab Seimi.
PAHA-PAHA! Egiptlane Mohamed Massoud vigastab 196kg rebimisel oma põlve ja jääb areenile lebama.
Ent abilised toimetavad ta mõne hetke pärast rahva eest ära.
Samas tasub meeles pidada, et B-grupis parim mees, tänavune Euroopa meister Irakli Turmanidze rebis 202kg!
Lisaks Seimile on rebimine lõppenud ka Türkmenistani vägilase Hojamuhammet Toychyyevi jaoks, kes rebis samuti 190kg ning egiptlase Ahmed Mohamedi jaoks (188kg). Taipei esindaja Shih-Chieh Cheni tulemuseks jääb 195kg.
Selle Eesti ja isikliku rekordi väärilise katsega on Seimi jaoks rebimine lõppenud, sest igale sportlasele on nii rebimises kui tõukamises ettenähtud kolm katset.
Samas ei tasu muretseda, sest nagu algraskustestki nähtus, ei ole rebimine Seimi trump. Eelmisel MMil, kus Seim sai 4. koha, hoidis ta avaala järel alles 11. kohta.
Ühtlasi tähistab Seimi rebitud 190kg ka uut Eesti rekordit! Varasem rekord 185kg kuulus samuti 25aastase vägilase nimele.
VÄGEV! MART SEIM rebib 190kg, mis tähistab tema uut isiklikku rekordit!
190 kg rebib oma teisel katsel ka Türkmenistani esindaja.
Brasiillane Saraiva rebib avakatsel edukalt üles 190 kg, mis on kõigest 2 kg vähem tema isiklikust. See on hetkel A-grupi parim rebimine.
Sellega kordab Seim oma isiklikku rekordit rebimises!
185 kg rebitud! Mart Seim rebib teisel katsel 185 üles!
Nagu allolevalt pildilt nähtub, valisid Seimist rebimises kergema algraskuse vaid kolm konkurenti üheteistkümnest. Tõukamises omakorda valisid vaid kolm konkurenti Seimist raskema algraskuse.
A-grupi stardinimekiri koos algraskustega (rebimine, tõukamine):
Üliraskekaalu B-grupi (mille võistlus on lõppenud) parimad tulemused (rebimine, tõukamine kogusumma):
Seimi tänased algraskused: rebimises 185 kg ja tõukamises 235 kg.
Seimi isiklikud rekordid: rebimises 185 kg ja tõukamises 246 kg.
Enne, kui päris asjaks läheb, tasub üle lugeda Deivil Tserbi tänane põgus muljete vahetus Mardi isa Alariga.
Üliraskekaallaste A-grupp, kuhu kuulub ka meie medalilootus Mart Seim, alustab võitlust Eesti aja järgi kell 22.55.
Mulluse MMi neljas mees Seim on seadnud oma algraskusteks MMi eel määras Seim kahe tõsteviisi summas enda algraskuseks rebimises 185 kg ning tõukamises 235 kg. Kogusummana teeb see 420 kg, mida on täpselt lubatud 20 kilo värra vähem sellest summast, mille Seim seadis algraskuseks võistluse eel.
Vaikselt tõstmise MMi lainele liikudes...
Kolmedel olümpiamängudel maadelnud Valeri Nikitinil on täna sünnipäev.
Tema spordikarjääri eredamateks saavutusteks on 2000.a. Sydney OM-i 4.koht ja 1992.a. EM-i 3.koht. Koguni 15 aastat kuulus ta kreeka-rooma maadluses maailma paremikku!
Südamlikud õnnesoovid Rootsimaale!
Jäähoki Eesti Meistriliigas alistas Narva PSK kodujääl HC Panteri 5:2 (1:1, 2:0, 2:1) ning kindlustas oma liidripositsiooni.
Narvalaste väravad viskasid Aleksandr Rabotinski (2+1), Sergei Gulov (1+1), Ilja Iljin ja Aleksandr Titov (1+1), lisaks andis Aleksandr Bogdanov kolm resultatiivset söötu. Pantrite poolel skoorisid Paul Sillandi ja Artur Fedoruk (1+1).
Narva PSK väravavaht Daniil Seppenen tõrjus 38 ning HC Panteri Roman Šumihhin 33 vastaste pealeviset.
Homme kell 16:30 võõrustab HC Panter Škoda jäähallis Eesti U20 noortekoondist
Tabeliseis: Narva PSK 15 (6), HC Panter 6 (5), Viru Sputnik 3 (4), Noortekoondis 0 (1).
Eesti U20 noortekoondis mängib Jäähoki Eesti Meistriliigas ühe ringi, mis on osa meeskonna ettevalmistusprogrammist detsembris Elektrenais toimuvaks MM-turniiriks.
Kevadel liitub liigaga üheks ringiks Eesti U18 noortekoondis.
Noortekoondiste vastu saavutatud punktid kantakse jooksvalt liigatabelisse, kuid neid ei arvestata medalite jagamisel.
Jäähoki Eesti Meistriliiga lõppeva aasta viimased mängud:
Laupäeval, 5. detsembril kell 14:00 Viru Sputnik - Narva PSK
Pühapäeval, 6. detsembril kell 14:00 Viru Sputnik - Eesti U20 noortekoondis
Valga/Valka korvpallimeeskond kaotas täna võõral väljakul Läti liiga kohtumises 73:83 (40:39) Jekabpilsile.
Eesti hokimeestel polnud täna Soomes hea päev. Teise kaitsepaari kuulunud Robert Rooba koduklubi Espoo Blues kaotas võõral jääl liidrite hulka kuuluvale Oulu Kärpätile tulemusega 2:5.
Hiljuti Bluesist HIFKi siirdunud Siim Liiviku klubi kaotas lisaajal 4:5 Tampere Tapparale. Liivik kuulus neljandasse viisikusse.
Olukorras, kus klubid on pidanud 25-28 mängu hoiab HIFK liidrikohta ning Blues paikneb eelviimasel ehk 14. real.
Baltikumi võrkpalliklubisid ühendavas Saja Liigas alistas Pärnu Võrkpalliklubi liidrite duellis lätlaste RTU/Robežsardze 3:0 (25:20, 25:17, 25:22) ja tõusis 15 punktiga sarja esiotsa.
Leicesteri ja Manchester Unitedi 1:1 viik oli enim mokkamööda vooru kolmandalt kohalt alustanud, kuid paar tundi varem koduväljakul 3:1 Stoke'i alistanud Manchester City'le. City kerkis 14. vooruga tagasi liidrikohale.
Inglismaa kõrgliiga tabeliseis:
Suusahüpped jäävadki Rukal ära! Kas ja millal ärajäänud MK-etapp asendatakse, pole veel selge. Küll aga toimub homme, kui ilm lubab, kahevõistlus, kus on stardis ka Kristjan Ilves ja Karl-August Tiirmaa.
Selle 24. minuti tabamusega kirjutas Leicesteri staarründaja Jamie Vardy enda nimele varem Ruud van Nistelrooyle kuulunud rekordi!
Suusahüppajad ja kahevõistlejad ei saa kuidagi Rukal oma võistlust peetud. Kui kahevõistlejate start lükkus eos homsesse, siis suusahüppevõistluse esimene voor jõudis enam kui poole peale enne, kui kohtunikud otsustasid selle ikkagi kehvade ilmaolude tõttu peatada.
Ainus MK-sarjas osalev Eesti suusahüppaja Martti Nõmme hoidis katkestamise hetkel 11. kohta. Tornist jõudis alla tulla 43 meest.
Saalijalgpallikoondis jätkas Balti turniiri 0:6 kaotusega Lätile. Kohtumine on järelvaadatav SIIT:
Inglisma kõrgliiga tabeliseis enne kell 19.30 algavat Leicester - Manchester United kohtumist:
Inglismaa kõrgliiga 14. vooru seni suurim draama juhtus Bournemouthis, kus kodumeeskond päästis Junior Stanislasi 98. minuti (!) väravast Evertoni vastu 3:3 viigi.
Eesti korvpalli meistrivõistlustel alistas Rapla AVIS koduväljakul 83:76 Pärnu Sadama, kuigi veel kolmanda veerandaja poole peal juhtisid suvepealinlased 13 punktiga.
Enne viimast kümmet minutit on seis intrigeeriv: 59:57 Pärnu kasuks. Kuigi taas suutsid suvepealinlased pea tervet veerandit kontrollida, hakkasid lõpus tabama võõrustajate kaugvisked: esmalt Indrek Kajupank, seejärel Oliver Metsalu ja Sven Kaldre. Kusjuures, Kaldre viimaste sekundite kolmepunktivise pani rahva rõkkama!
Ruslan Eskov sai Bratislavas peetud meesjuunioride epee MK-etapil 278 vehkleja konkurentsis 13. koha.
256 parema hulgas alistas Eskov napilt 15:14 Ukraina vehkleja Anton Storchay, seejärel Tšehhi esindaja Tomas Jurka 15:10 ja pääsul 32 parema hulka jaapanlase Go Nakamura 15:5. Pääsul kaheksandikfinaali alistas Eskov tulemusega 8:6 itaallase Amadeo Zancanella, kuid kaotas siis 8:15 ungarlasele Balint Bakosile.
64 parema hulka jõudis Eesti vehklejatest veel Henri Kopra, kes kokkuvõttes sai 54. koha. Teel 64 parema hulka alistas ta esmalt 15:8 šveitslase Cyril Pireki, seejärel USA vehkleja Gabriel Canauxi 15:9. Pääsul 32 parema hulka kaotas Kopra aga torgetega 8:15 teisele USA vehklejale Curtis Mcdowaldile.
Ülejäänud Eesti vehklejatest said Andzej Gedzo 120. ja Klim Gusarov 130. koha.
Poolajaks on Rapla kaotusseis suurenenud 33:45 peale. Pärnu hoogu pole väiksematele tuuridele tõmmanud ka põhimängujuhi Norman Käbini vigadega pahuksisse sattumine. Kui teises veerandajast oli mängitud 1.55, sai 18aastane Käbin oma kolmanda vea, kuid oli juba suutnud tuua 7 punkti, kolm vaheltlõiget ja kaks lauapalli.
Suvepealinlaste mänguvankrit on edukalt vedanud leegionärid Andrew Warren ja Paulius Petrilevicius, kes on visanud vastavalt 13 ja 15 punkti. Muide, veerandi viimase korvi viskas just leedulane.
Oluliselt paremini ei läinud Idres ka laskesuusaneiudel:
IBU Cupi hooaja avaetapil Rootsis Idres jäid eestlannad täna naiste 7,5 km sprindis 60 parema seast välja.
Regina Oja sai 97 naise konkurentsis 66. (+3.12,1; 0 trahvi), Kristel Viigipuu 74. (+3.41,1; 2) ja Grete Gaim (pildil) 80. koha (+4.27,3; 3).
Esikoha võitis Magdalena Gwiazdon (Poola), kes tabas kõik märgid ja lõpetas sõidu ajaga 21.48,8.
Homme on Idres samuti kavas nii meeste kui ka naiste sprint.
Tänavuse IBU Cupi hooaja avanud meeste 10 km sprindis Rootsis Idres sai Eesti laskesuusatajatest parima koha Johan Talihärm, kes oli 79.
Talihärm ei teinud küll ühtegi möödalasku, aga kaotas samuti puhta laskmisega esikoha võitnud Pjotr Paštšenkole (Venemaa) 4.09,7-ga.
Jan Treier sai 125 mehe seas 87. (+4.44.9; 3 trahvi), Eno Vahtra 101. (+6.03,3; 4) ja Jaan Koolmeister 118. koha (+8.25,0; 6).
Kell 17 alanud korvpalli meistrivõistluste kohtumises Rapla AVISe ja Pärnu Sadama vahel on avaveerandi 25:18 võitnud Pärnu, kuigi vahepeal olid suvepealinlased ees 20:8. Heiko Rannula hoolealuste heasse algusesse on naljakal kombel enim panustanud just Rapla mehed, sest esimese 7 minuti ja 40 sekundiga tehti lausa kaheksa pallikaotust.
Ruka MK-etapi 5 km vabatehnikasõidu kolm tugevaimat: Alex Harvey (vasakult), Martin Sundy ja Dario Cologna